
PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM TË KOMUNËS BËRXULL TË QARKUT TË TIRANËS
 
Në mbështetje të nenit 100 të Kushtetutës dhe të neneve 2, 3 e 17  të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave
 
VENDOSI:
 
1. Miratimin e listës paraprake të pronave të paluajtshme publike, shtetërore, që transferohen, në pronësi ose në përdorim të komunës Bërxull të qarkut të Tiranës, sipas lidhjes nr.1, e cila i bashkëlidhet këtij vendimi.
 Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të komunës Bërxull të qarkut të Tiranës, miratuar me vendimin nr.1495, datë 12.11.2008 të Këshillit të Ministrave “Për miratimin e listës së inventarit të pronave të paluajtshme shtetërore në komunën Bërxull të qarkut të Tiranës”.
2. Ngarkohen Ministria e Brendshme dhe komuna Bërxull për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
KRYEMINISTRI
 Sali  Berisha

Komuan Bërxull								Lidhja nr.1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	5-8
	Prona që përdoren për realizimin e programeve arsimore.
	Në pronësi

	9-12
	Prona që përdoren për realizimin e funksioneve në shëndetin publik.
	Në pronësi

	13
	Prona që përdoren për ushtrimin e funksioneve në fushën administrative.
	Në pronësi

	15
	Prona që përdoren për shërbime sociale.
	Në pronësi 

	16-21
	Varreza publike
	Në pronësi

	22-24,26-84
	Infrastrukturë (sheshe, rrugë vendore, lulishte dhe shërbime publike).
	Në pronësi

	85-90
	Prona që përdoren për ushtrimin e funksioneve në fushën e bujqësisë dhe të ushqimit (toka produktive).
	Në përdorim

	91-92
	Prona që përdoren për ushtrimin e funksioneve në fushën e bujqësisë dhe të ushqimit (kanale të treta dhe toka joproduktive).
	Në pronësi 



